“ศบค.” พบติดโควิดเพิ่ม 97 ราย ในประเทศ 92 มาจากตปท. 5 ดันยอดป่วยสะสม28,443 คน
“ศบค.” พบติดโควิดเพิ่ม 97 ราย ในประเทศ 92 มาจากตปท. 5 ดันยอดป่วยสะสม28,443 คน
“ศบค.” พบติดโควิดเพิ่ม 97 ราย ในประเทศ 92 มาจากตปท. 5 ดันยอดป่วยสะสม28,443 คน
25 มี.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (25 มี.ค.64) ระบุ พบผู้ป่วยยืนยันติดเชื้อรายใหม่ 97 ราย ในจำนวนนี้แบ่งเป็นผู้ติดเชื้อในประเทศ 92 ราย และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 5 ราย
สำหรับผู้ติดเชื้อในประเทศ 92 รายนี้ กระจายอยู่ใน 8 จังหวัด ประกอบด้วย กรุงเทพมหานคร ฉะเชิงเทรา นครปฐม ปทุมธานี ราชบุรี สมุทรปราการ สุพรรณบุรี สมุทรสาคร (มาจากระบบเฝ้าระวังและระบบบริการฯ 43 ราย คัดกรองเชิงรุกในชุมชน 49 ราย)
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 28,443 ราย รักษาหายป่วยเพิ่ม 73 ราย รักษาหายแล้วรวม 26,946 ราย ยังรักษาอยู่ 1,405 ราย ไม่มีผู้เสียชีวิต เสียชีวิตสะสมอยู่ที่ 92 ราย

